**Dimek in Davor Klarić:** **Zimska idila**

**Letošnji predpraznični čas bo mineval tudi v zvokih Zimske idile**

Zafrkantski kantavtorski dvojec Dimek in Davor Klarić predstavlja svojo novo skladbo, v kateri je za spremembo ubral nekoliko nežnejše tone. Gre za čutno balado. V njej se melanholija prihajajočih zimskih dni preliva z vsiljivim bliščem veselega decembra, ki pa ga glavni junak pesmi doživlja drugače od večine – s sanjarjenjem o tem, da bi praznični večer preživel v tišini, s tisto, ki jo ima najraje.

Zimska idila je treji singel dueta Dimek in Davor Klarić. Z njim napovedujeta svoj prvi samostojni studijski album, ki bo predvidoma izdan prihodnjo pomlad.

Skladbo Zimska idila poleg zapomnljive melodije odlikuje dovršen glasbeni aranžma na godalih, ki ga je za skladbo spisala in odigrala Nina Pečar. Sicer pa so pri nastajanju skladbe sodelovali:

Avtor besedila: Jernej Dirnbek - Dimek

Avtor glasbe: Gašper Konec

Avtor aranžmaja: Davor Klarić

Avtorica godalnega aranžmaja: Nina Pečar

Snemanje: Gaber Radojevič in Darko Kukovič

Miks: Gaber Radojevič

Mastering: Martin Žvelc

Posneto v studiu Regionalnega centra RTV SLO v Mariboru, studiu Parametrik in Opatovi kapeli samostana v Stični

Posneto v sestavi:

Jernej Dirnbek - Dimek: vokal

Davor Klarić: klavir, rhodes

Robert Pikl: akustična kitara, slide kitara

Nina Pečar: violine, viola, violončelo